[{"text_idx": "#000001", "text": "In\u0303aki Badiola Realeko presidente ohiak ukatu egin du gaur Gipuzkoako hainbat politikari, epaile, kazetari eta komunikabideren aurkako irainak eta kalumniak zabaltzea Twitterreko kontuetan. \u201cKontu horietan ez dut informaziorik sortu edo argitaratu\u201d, esan du Badiolak, \u201cnire pertsonarekin zerikusirik ez duten gertaerak dira, eta hor amaitzen da nire deklarazioa\u201d, eta bere abokatuaren galderei baino ez die erantzun."}, {"text_idx": "#000002", "text": "Badiolak adierazpen hori egin du Donostiako Zigor arloko 3. zenbakiko Epaitegian egiten ari diren epaiketaren lehenengo saioan. Gipuzkoako Fiskaltzak 66 urteko kartzela zigorra eskatu du berarentzat."}, {"text_idx": "#000008", "text": "Saio horretan bertan, Justizia Administrazioko abokatu batek, kazetari baten emazteak, deklaratu du. Bere senarrari \u201cfiltrazioak\u201d egitea leporatu zioten Twitterreko kontu horietatik."}, {"text_idx": "#000009", "text": "Azkenik, Donostiako enpresaburu eta notario batek deklaratu du, Cabezudo kasuarekin zerikusia zuen txio batean agertu zena. Txio horren ondorioz, enpresa-bazkideek dimisioa \u201ceskatu\u201d zioten. Aurreikuspenen arabera, epaiketari bihar emango zaio jarraipena, Markel Olano Gipuzkoako ahaldun nagusiaren eta Gipuzkoako Ogasuneko hainbat arduradunen deklarazioarekin."}, {"text_idx": "#000014", "text": "Arazo bat gertatu da eta ezin izan da izena eman. Jarri gurekin harremanetan mesedez eta barkatu eragozpenak (Akatsaren kodea:)."}]